**2024-2025 m. SEZONO
PANEVĖŽIO MIESTO IR RAJONO KREPŠINIO LYGOS**

**NUOSTATAI**

1. **BENDROJI DALIS**
	1. Panevėžio miesto ir rajono krepšinio lyga (PRKL) siekia:
* Vienyti ir koordinuoti Panevėžio miesto ir rajono krepšinio mėgėjų veiklą, įgyvendinant šiuose nuostatuose numatytus uždavinius.
* Populiarinti bei propaguoti mėgėjų krepšinio sportą Panevėžio mieste ir rajone.
* Išaiškinti stipriausias Panevėžio mėgėjų krepšinio komandas.
	1. Šie nuostatai nereglamentuoja komercinių, su Panevėžio miesto ir rajono krepšinio lyga susijusių, teisių nustatymo, įgyvendinimo ir jų vykdymo tvarkos. Šių santykių reguliavimas yra išimtinė turnyro organizatoriaus teisė. Komerciniai santykiai bei jų įgyvendinimas, susiję su atskiru klubu ar komanda, yra išimtinė to klubo ar komandos teisė.
1. **ORGANIZAVIMAS**
	1. Panevėžio miesto ir rajono krepšinio lygą organizuoja – Viešoji įstaiga „Sostinės krepšinio lyga“, atstovaujama direktoriaus Vaido Indriliūno.
	2. Panevėžio miesto ir rajono krepšinio lyga būstinė įsikūrusi Taikos g. 193-8, LT-05210, Vilniuje.
	3. Turnyras vykdomas pagal oficialias FIBA taisykles, jei Nuostatai nenumato kitaip.
	4. Oficiali Turnyro informavimo priemonė yra tinklalapis www.prkl.lt
	5. Tinklalapyje talpinama visa informacija apie Turnyrą: komandų sudėtys, varžybų rezultatai, Nuostatai ir jų pakeitimai, naujienos ir kt. Paskelbus informaciją tinklalapyje, laikoma, jog visi Turnyro dalyviai yra informuoti.
	6. Panevėžio miesto ir rajonokrepšinio lygos kontaktinis el. pašto adresas yra vaidas@sostineskl.lt.
2. **DALYVIAI**

PRKL pirmenybėse dalyvauja Panevėžio miesto ir rajono krepšinio klubai, kurie laikosi PRKL nuostatų ir vykdo kitus PRKL direktoriaus patvirtintus reikalavimus.

* 1. m. Panevėžio miesto ir rajonokrepšinio lygoje dalyvauja šie klubai:

* 1. PRKL čempionate dalyvaujantys klubai iki 2024 m. spalio 01 d. turi pristatyti PRKL oficialias paraiškas komandų registravimui, pervesti 100€ registracijos mokestį ir sumokėti reguliariojo sezono mokestį. Rungtynių kaina komandai - 60€. Komandos patekusios į atkrintamąsias turės sumokėti papildomą 60€ už rungtynes mokestį prieš kiekvieną žaidžiamą atkrintamųjų dvikovą.
	2. Turnyre dalyvauja komandos, kurias gali sudaryti komandos vadovas, treneris ir žaidėjai.
	3. Komanda turi turėti vadovą, kuriuo gali būti ir komandos žaidėjas.
	4. Komanda gali turėti trenerį, kuriuo gali būti ir komandos žaidėjas.
	5. Norėdami žaisti atkrintamosiose varžybose krepšininkai, už konkrečią komandą, turi būti sužaidę bent **3 (trejas)** rungtynes.
	6. Profesionalams, gimusiems ir augusiems Panevėžyje, žaidžiantiems LKL, NKL čempionatuose taikomas apribojimas - žaidėjai privalo sužaisti ne mažiau kaip 50 procentų rungtynių reguliariajame čempionate ir 160 minučių žaidimo laiko per visa sezoną.
	7. Moksleiviai, žaidžiantys LKL, NKL, gali dalyvauti ir PRKL. Jiems jokie apribojimai netaikomi.
	8. RKL licenciją turintys žaidėjai gali žaisti PRKL pirmenybėse, tik norėdami žaisti atkrintamosiose reguliariajame sezone jie turi sužaisti 5 rungtynes ir 100 minučių.
	9. Komanda privalo turėti sporto salę ne trumpiau kaip pusantros valandos bent vieną kartą per savaitę, darbo dienomis. Salės laiko pradžia turi būti ne ankstesnė kaip 18:00 val. ir ne vėlesnė kaip 21:15 val. darbo dienomis, ne ankstesnė kaip Komandos neturinčios sporto salės moka papildomą su organizatoriais suderintą mokestį.
	10. Komandos žaidėjai varžybų metu privalo vilkėti vienodą sportinę aprangą (marškinėlius ir trumpikes). Kiekvieno žaidėjo numeris (sudarytas iš vieno, dviejų arba trijų skaitmenų) privalo būti nurodytas ir aiškiai matomas iš priekio ir iš galo.
	11. PRKL neatsako už žaidėjų patirtus sveikatos sutrikimus prieš, po ar rungtynių metu. Savo sveikatos stoviu kiekvienas žaidėjas rūpinasi savarankiškai. Komanda yra atsakinga už savo žaidėjų sveikatos būklę, privalo įvertinti jų fizinį pasiruošimą ir galimybę dalyvauti varžybose. Vengiant nelaimingų atsitikimų, komanda turi pasirūpinti, kad sveikatos problemų turintys žaidėjai nedalyvautų varžybose arbą jų galimybė dalyvauti varžybose būtų patvirtinta po medicininio patikrinimo. Varžybų organizatoriai neatsako už dalyvių sveikatos būklę bei jos sutrikimus čempionato varžybų metu.
1. **KOMANDŲ IR ŽAIDĖJŲ REGISTRACIJA**
	1. Turnyrui komanda gali registruoti ne daugiau kaip 20 ir ne mažiau kaip 8 žaidėjus, atitinkančius Nuostatuose dalyviams nustatytus reikalavimus.
	2. Varžyboms komanda gali registruoti ne daugiau kaip 12 ir ne mažiau kaip 5 žaidėjus.
	3. Komandą atstovauja ir jai vadovauja komandos vadovas.
	4. Komandos vadovas padengia komandos Nuostatuose nurodytų mokesčių, nuobaudų ir kitas organizacines komandos išlaidas.
	5. PRKL iš surinktų startinio mokesčio lėšų padengia teisėjavimo, sekretoriavimo ir kitas organizacines Turnyro išlaidas.
	6. Komanda privalo pateikti žaidėjų registracijos paraišką iki **2024 m. spalio 01 d.**
	7. Komanda gali būti šalinama iš Turnyro, jei iki numatytų terminų nesumoka mokesčio už rungtynes ar nuobaudų ir kitais Nuostatuose numatytais atvejais.
	8. Apie kiekvieną žaidėjų registracijos paraiškos keitimą komanda turi pranešti PRKL organizatoriui kontaktiniu el. pašto adresu ne vėliau kaip prieš vieną valandą iki artimiausių komandos rungtynių.
	9. Iki pirmų komandos rungtynių žaidėjų registracija yra nemokama, vėliau – imamas 20€ mokestis.
2. **TURNYRO SISTEMA**

Turnyras vyks trimis etapais.

I etapas (reguliarusis sezonas) komandos viena su kita sužais po vieną kartą (vienas ratas). Vėliau penkios stipriausios ekipos suformuos antrojo etapo TOP grupę, likusios šešios varžysis BOTTOM grupėje.

II etape abiejose grupėse komandos viena su kita sužais po vieną kartą (vienas ratas). Šiame etape bus skaičiuojamos visos pirmajame etape pasiektos pergalės. Į atkrintamąsias pateks visos TOP grupės ekipos ir trys stipriausios BOTTOM grupės komandos.

III etapas (atkrintamosios) Ketvirtfinalyje bus žaidžiama serija iki dviejų pergalių, kur pirmosios rungtynės vyks aukštesnę vietą užėmusios komandos salėje, antrosios – žemesnę, o trečios (jei reikės) vėl aukštesnę vietą užėmusios komandos salėje. Nebent ketvirtfinalio dalyvės pačios sutars kitaip.

PRKL finalo ketvertas vyks salėje, kurią parinks turnyro organizatoriai.

1. **TVARKARAŠTIS**
	1. Turnyro varžybos vyksta pagal iš anksto numatytą tvarkaraštį.
	2. Jei praėjus 15 minučių nuo tvarkaraštyje nurodyto laiko komanda nėra pasirengusi varžyboms, ji laikoma neatvykusia į varžybas.
	3. Komanda reguliariojo sezono metu gali inicijuoti varžybų perkėlimą, jei:
		1. Nauja varžybų data, laikas ir vieta yra suderinta su varžovų komanda ir PRKL. Jeigu viena iš komandų nesutinka perkelti rungtynių datos/laiko, jos privalo vykti tvarkaraštyje numatytu laiku.
		2. Nauja varžybų data nėra vėlesnė nei paskutinių reguliariojo sezono varžybų data.
		3. Iki numatytos tvarkaraštyje varžybų datos yra likę mažiau nei 3 darbo dienos.
		4. Prasidėjus atkrintamosioms varžyboms poros tarpusavyje sutaria visų trijų serijos rungtynių datas, kurios turi būti nevėlesnės nei etapui duotas terminas. Esant nesutarimams dėl rungtynių datų, organizatoriai palaiko aikštelės šeimininkų (aukštesnį reitingą turinčios komandos) siūlomą laiką, jeigu tik jų siūlomas laikas leidžia serijai neišlipti iš etapui skirto termino.
	4. **Jeigu iki numatytos tvarkaraštyje varžybų datos yra likę ne mažiau kaip 3 darbo dienos varžybų nukėlimas yra nemokamas.**
	5. **Jeigu iki numatytos tvarkaraštyje varžybų datos yra likę mažiau kaip 3 dienos varžybų perkėlimą inicijuojanti komanda turi sumokėti 100 EUR.**
	6. Pasibaigus reguliariajam sezonui PRKL paskelbia atkrintamųjų varžybų tvarkaraštį.
2. **PROTESTAI**
	1. Komanda gali pateikti PRKL protestą dėl varžybų rezultato, PRKL sprendimo ar kitų priežasčių, susijusių su Turnyro vykdymu.
	2. Protestas teikiamas sumokėjus 50 EUR užstatą. Užstatas grąžinamas tuo atveju, jei protestas patenkinamas.
	3. Protestą gali pateikti tik komandos vadovas ne vėliau kaip 24 valandos po pasibaigusių varžybų .
	4. Protestas pateikiamas PRKL kontaktiniu el. pašto adresu vaidas@sostineskl.lt.
	5. PRKL sprendimai dėl protesto yra galutiniai ir neginčijami.

1. **NUOBAUDOS IR SANKCIJOS**
	1. PRKL turi teisę taikyti nuobaudas ir sankcijas komandoms bei žaidėjams.
	2. Techninė pražanga. Bauda – 20€.
	3. Techninė pražanga, skirta ankstesniuose sezonuose ir už kurią bauda nebuvo sumokėta iki naujo sezono. Bauda – 40€.
	4. Techninė pražanga komandos treneriui ar suoleliui už kurią nebuvo sumokėta iki naujojo sezono. Bauda – 40€.
	5. Diskvalifikacinė pražanga (už 2 technines), papildomos baudos ir diskvalifikacijos nėra, tiesiog žaidėjas turi susimokėti už gautas technines pražangas.
	6. Diskvalifikacinė pražanga (ne už 2 nesportines). Bauda – € 50. Žaidėjas gali dalyvauti kitose rungtynėse, nebent PRKL direktorius nuspręs kitaip.
	7. Sąmoningas krepšinio įrenginių, reklaminių stendų, kito inventoriaus sugadinimas arba suniokojimas. Bauda – žalą padaręs asmuo turi atlyginti nuostolius pagal klubo arba PRKL pateiktą sąskaitą už sugadintus krepšinio įrenginius, reklamos stendus, kitą inventorių.
	8. Grasinimai, įžeidinėjimai, žeminantis elgesys teisėjų, sekretorių ar PRKL darbuotojų atžvilgiu. Bauda – nuo 30€ iki 300€ ir/ar diskvalifikacija nuo 1 iki 5 rungtynių.
	9. Grasinimai, įžeidinėjimai, žeminantis elgesys varžovų komandos trenerių, žaidėjų ir atstovų atžvilgiu. Bauda – nuo 30€ iki 300€ ir/ar diskvalifikacija nuo 1 iki 5 rungtynių.
	10. Grasinimai, įžeidinėjimai, provokuojantis ir/ar nepadorus elgesys žiūrovų atžvilgiu. Bauda – 30€ iki 300€ ir/ar diskvalifikacija 1 rungtynėms.
	11. Smurtas ir/ar veiksmai, keliantys grėsmę žaidėjų, trenerių, komandos atstovų, žiūrovų, teisėjų, sekretoriato teisėjų, Krepšinio sąjungos darbuotojų sveikatai. Bauda nuo € 100 iki € 450 ir diskvalifikacija nuo 1 rungtynių iki visiško pašalinimo iš varžybų.
	12. Nepagrįsta kritika, konfidencialios, tikrovės neatinkančios informacijos, žeminančios fizinio asmens garbę ir orumą ar kenkiančios SKL ar klubų interesams, ypač jų reputacijai, platinimas. Bauda – nuo 50€ iki 300€.
2. **MOKĖJIMAI**
	1. Startinis mokestis yra pervedamas VšĮ „Sostinės krepšinio lygai“ žemiau nurodytais rekvizitais. Norint atsiskaityti kitais būdais prašome susisiekti su PRKL organizatoriais. Rekvizitai:

**Viešoji Įstaiga „Sostinės krepšinio lyga“
Įmonės kodas: 304622376
A/S: LT40 7300 0101 8258 6122**

* 1. Baudos už žaidėjų bei komandų technines ir diskvalifikacines pražangas, už komandoms įskaitytus techninius pralaimėjimus, mokesčiai už rungtynių tvarkaraščio pakeitimus, už papildomų žaidėjų registravimą komandoje bei kiti nuostatose numatyti mokėjimai turi būti sumokami iki kitų rungtynių pradžios į PRKL organizatoriaus banko sąskaitą. Priešingu atveju rungtynių teisėjai/sekretoriai gali neleisti žaidėjui ar komandai pradėti rungtynių.
1. **APDOVANOJIMAI**
	1. Turnyro metu PRKL išsiaiškina apdovanojamas komandas ir žaidėjus bei padengia apdovanojimų išlaidas iš startinio mokesčio bei kitų Turnyro metu surinktų lėšų.
	2. Apdovanojamos pirmą, antrą, trečią vietas Turnyre užėmusios komandos. PRKL sprendimu gali būti apdovanotos ir kitos komandos.
2. **NUOSTATŲ KEITIMAS**
	1. PRKL gali keisti Nuostatus tiek iki Turnyro pradžios, tiek ir Turnyro metu.
	2. Pakeitimai įsigalioja apie juos paskelbus Turnyro tinklalapyje ir informavus komandų vadovus el. paštu.